**Z A P I S N I K**

sa 6. sjednice Odbora za financije i proračun Gradskog vijeća Grada Ivanić-Grada održane dana **24. siječnja 2018.** godine s početkom u 18.15 sati u Gradskoj upravi Grada Ivanić-Grada, Park hrvatskih branitelja 1.

Bilješke vodi Tihana Vuković Počuč, voditeljica Odsjeka za poslove Gradskog vijeća i Gradonačelnika

Prisutni članovi Odbora:

1. Milica Piličić - predsjednica Odbora
2. Ilija Krištić - član
3. Krešimir Ceranić - član
4. Gordana Kanić - članica
5. Krešimir Malec - član

Gđa. Milica Piličić – otvorila je 6. sjednicu Odbora za financije i proračun, konstatirala da su na sjednici prisutni svi članovi te se mogu donositi pravovaljane odluke.

Odbor za financije i proračun jednoglasno je usvojio Zapisnik s 5. sjednice Odbora.

Nakon toga, dala je na raspravu predloženi dnevni red koji je jednoglasno usvojen

**D N E V N I R E D**

1. Razmatranje prijedloga o raspoređivanju sredstava iz Proračuna Grada Ivanić-Grada za 2018. godinu za redovito financiranje političkih stranaka i člana izabranog s liste grupe birača, zastupljenih u Gradskom vijeću Grada Ivanić-Grada
2. Razno

Rad po utvrđenom Dnevnom redu

**TOČKA 1.**

gđa. Milica Pilčić – ukratko je obrazložila prijedlog akta dostavljenog uz saziv predmetne sjednice.

g. Krešimir Malec ističe kako će podržati predmetnu Odluku, ali predlaže da se izradi komparativna analiza kojom će se utvrditi prosječni iznos sredstava za redovito godišnje financiranje političkih stranaka i člana Gradskih vijeća izabranih s liste grupe birača koji se osiguravaju u proračunima drugih gradova. Također predlaže da se vijećnicima na klupe uz navedenu analizu dostavi i iznos koji se po vijećniku isplaćuje u Općini Kloštar Ivanić i u Općini Križ.

Tihana Vuković Počuč ističe kako će se prije početka sjednice Gradskog vijeća za vijećnike izraditi i na klupe im se dostaviti predmetna analiza radi utvrđivanja mjesečnog iznosa financiranja političkih stranaka i vijećnika u drugim općinama i gradovima.

g. Ilija Krištić – navodi da nema što dodati osim što smatra da se treba provjeriti u kojoj je kategoriji po financiranju političkih stranaka Grad Ivanić-Grad, odnosno je li iznos koji se isplaćuje iz proračuna Grada Ivanić-Grada znatno niži u odnosu na druge gradove ili ćemo s prijedlogom ove Odluke biti u prosjeku po propisanom iznosu financiranja.

Nakon održane rasprave članova, Odbor za financije i proračun jednoglasno je donio sljedeći

**Z A K L J U Č A K**

Odbor za financije i proračun razmatrao je prijedlog Odluke o raspoređivanju sredstava iz Proračuna Grada Ivanić-Grada za 2018. godinu za redovito financiranje političkih stranaka i člana izabranog s liste grupe birača, zastupljenih u Gradskom vijeću Grada Ivanić-Grada

II.

Odbor za financije i proračun daje pozitivno mišljenje o prijedlogu akata iz točke I. ovog Zaključka.

III.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

**TOČKA 2.**

Pod točkom razno nije bilo pitanja niti prijedloga.

Dovršeno u 18.45 sati.

Zapisnik sastavila Predsjednica Odbora

Tihana Vuković Počuč Milica Piličić

KLASA: 021-05/17-02/5

URBROJ: 238/10-01-18-29